એક તરફ પેટ્રોલ-ડીઝલના ભાવો દિન-પ્રતિદિન વધી રહ્યા છે, તો બીજી બાજુ બેટરીથી ચાલતા સ્કૂટરને ચાર્જ કરવા માટે વીજળીનો ઉપયોગ થાય છે અને વીજ બીલના ભાવ પણ વધી રહ્યા છે. તેવા સમયે ભાવનગરના એક શિક્ષિત યુવકે સોલર સ્કૂટરની શોધ કરી છે. દિવસે ને દિવસે મોંઘવારી વધી રહી છે. એક તરફ પેટ્રોલ-ડિઝલના ભાવ આસમાને પહોંચ્યા છે. તો બીજી તરફ વીજળીના ભાવમાં પણ વધારો થઈ રહ્યો છે. ત્યારે ભાવનગરના ગિરિરાજસિંહે સોલર પેનલથી ચાલતા સ્કૂટરની શોધ કરી છે. જો કે ગિરિરાજસિંહે અગાઉ સોલર પેનલથી ચાલતી રિક્ષા બનાવી હતી. તેમાં તેને સફળતા મળતાં તેને હવે સોલર બાઈકનું સંશોધન કર્યું. તેને બેટરી બાઈક પર ઉપરના ભાગે ૩૦ વોલ્ટની સોલર પેનલ મૂકીને તેમાંથી ૧.૮૦ એમ્પીયર વીજ ઉત્પાદન કરીને તેનાથી સ્કૂટર ચલાવવાનું નક્કી કર્યું છે. આ સોલર પેનલથી ૩ કલાકમાં બેટરી ફુલચાર્જ થઈ જાય છે, જેથી આ સ્કૂટર ૧૬ કિલોમીટર સુધી ચાલી શકે છે. આમ તો હાલ ગરમીની ચાલી રહી છે. તેવા સમયે સ્કૂટર ઉપર આ સોલર પેનલ લગાવવાથી ગરમીમાં પણ રાહત મળે છે આ સોલર પેનલના કારણે માથાના ભાગે તડકો પણ નથી લાગતો, જેથી હીટવેવથી બચી શકાય છે. આમ તો સોલાર સ્કૂટરથી પેટ્રોલ-ડીઝલનો પણ બચાવ થાય છે, અને લોકોને પણ આ સોલાર સ્કૂટર પરવડે છે. આમ એક તરફ વીજ ઉપકરણો મોંઘા થઈ રહ્યાં છે અને સરકાર પણ સોલર સીસ્ટમને મહત્ત્વ આપી રહી છે. ત્યારે આ સોલર સ્કૂટરનો નવો અભિગમ આવકારવા લાયક છે.